નવા સરદારબ્રિજ પર 24 કલાક ધમધમતા 40,000 વાહનોને કારણે માર્ગ બિસ્માર બન્યો છે. માર્ગ પર ઠેર ઠેર ગાબડા પડવા સાથે રસ્તો ઉબડખાબડ બનતા ચોમાસા પહેલા સમારકામ હાથ ધરી માર્ગને દુરસ્ત કરવા સોમવારે બપોરથી તબક્કાવાર એક લેન બંધ કરી કામગીરી શરૂ કરવામાં આવી છે. ભરૂચનાં નવા સરદારબ્રિજનાં માર્ગ પર પડી ગયેલા ગાબડાના સમારકામ માટે એન.એચ.એ.આઇ. એ સોમવારે બપોરથી તબક્કાવાર એક-એક લેન પર બ્લોક લઇ હાથ ધરેલા સમારકામનાં કારણે 24 કલાકથી ચક્કાજામ સર્જાતા બ્રિજનાં બન્ને છેડે 10-10 કિમી સુધી વાહનોની કતારો જામી હતી.